Gereformeerde Kerk Bloempark Jona (1) - PDF
Gereformeerde Kerk Bloempark Jona (1)
Download "Gereformeerde Kerk Bloempark Jona (1)"
1 Teks: Jona 1:1-17 Gereformeerde Kerk Bloempark Jona (1) Inleiding Geliefdes, ons gaan vir die volgende paar eredienste, besig wees met die boek Jona! Ek wil egter met die volgende stelling wegspring voor ons saamlees: Ons glo die Bybel omdat ons die Evangelie glo! Ek bedoel, hier spring ons weg met n reeks preke uit Jona van alle boeke en wie met n gesonde verstand kan vandag nog glo dat iemand deur n vis ingesluk word en lewe om dit te vertel. Die algemene antwoord hierop is: Niemand nie. So waarom glo ons dit? Moet ons ons verstand by die deur los as ons hier instap? Nee, dis nie wat ons doen nie. Waarom nie? Want in die hart van ons belydenis as Christene lê ons geloof in die lewe, dood en opstanding van Jesus. Ons erken saam met Paulus dat ons geloof waardeloos is as ons nie met redelike sekerheid kan glo in die opstanding van Jesus uit die dood nie. En ons glo daar is genoegsame bewyse, getuienis, selfs buite-bybelse getuienis, dat Jesus geleef het, gekruisig is, begrawe is en opgestaan het uit die dood en opgevaar het na die hemel. Ons vertroue in die res van die Bybel, is gewoon n gevolg hiervan. Want ek glo jy moet ten minste hiermee met my saamstem: As God deur al die reëls van die natuur kan breek en n dooie lewend maak, waarom kan Hy nie n maagd swanger laat word nie, op water loop nie, iemand lewendig hou in n vis se maag vir 3 dae nie? En hier s die verdere wonder as jy eers met die waarheid van Jesus in jou hart en kop na die res van die Bybel luister: Jy hoor die goeie nuus, die evangelie, ook in die boeke van die Ou Testament. En in Jona gebeur dit op n besondere manier. Want die verhaal kom daag ons begrip uit van daardie ding waaroor mense deesdae al hoe minder wil praat: Sonde! Dit kom daag ons wat reken ons is darem nie so sleg nie uit om te heroorweeg! Maar dit daag ook dié van ons uit wat dink ons weet wat sonde is, om nog dieper selfondersoek te doen. Jona was immers n prediker, profeet, n morele, geestelik leier van sy tyd, iemand van wie jy n goeie definisie van sonde sou kon verwag en tog was daar n sondigheid in sy eie hart waarvan hyself nie die dieptepunt kon sien nie, totdat God dit kom oopvlek het. Jona kom wys letterlik vir ons dat ons meer sondig is as wat ons ooit kon dink! Maar dit eindig nie hier nie. Die verhaal openbaar ook aan ons n God wat ons liewer het as wat ons ooit kon droom. Maar kom ons lees eers saam: Jona 1: Die Woord wat kom Die Woord van die Here het tot Jona gekom, lees ons in vers 1! As jy die woorde in die Bybel hoor, moet jy weet, hier kom n ding! God wil deur een van sy profete, mense wat hy gekies en geroep het, praat. Dis wat hier gebeur met Jona en dit help ons ook om iets van dit wat in Jona se hart aan die gang is te verstaan. As Jona weghardloop, is dit nie maar net n geïsoleerde geval van ongehoorsaamheid nie. Nee dis n bedanking. Sy roeping, was om n profeet te wees! So as hy wegvlug sê hy daarmee: Ek gaan nie langer my identiteit, my sin in die lewe, my betekenis in U en U wil soek nie. Ek kan self! Ek weet self! Ek sal self besluit wie ek is. Ek gaan nie toelaat dat die Here en sy Woord my langer definieer nie!
2 En dis n groot ding! Want God skep deur sy Woord nie waar nie. Dink bietjie aan Genesis. Hy praat en daar s lig, daar s diere, daar s mense. Hy ontwerp, beplan alles en gee aan lewe bestaansreg deur te praat. Niks bestaan net om te bestaan nie, nee, elke ding wat Hy in die lewe inroep het n doel. So hoe kan ek weet wie ek is, waarom ek hier is? Net deur by God se voete te gaan sit en te hoor wat Hy sê! Die diepste geheim van my identiteit kan ek net ontdek in God se stem, sy Woord. En Jona sê nee hiervoor! Ek gaan dit iewers anders soek! En vriende, dis die hart van ons sonde! Dis ongehoorsaamheid ja, maar dis soveel meer. Ons sonde lê dieper as net die breek van reëls. Ons breek God se reëls ja, maar ons breek dit omdat ons, ons identiteit soek buite God om, of in onsself, of in mense rondom ons, of in ons besittings, of ons prestasies of wat ook al en dit werk nie! Ek kan nie my sin vir waarde, vir betekenis in myself kry nie. Ek kan dit ook nie kry by mense wat net soos ek besig is om op verkeerde plekke daarna te soek nie. Ek het nodig om na die Een wat my gemaak het toe te draai en te hoor wat Hy oor en vir my sê! En Hy wil. Hy wil vir my en jou kom sê, vir ons wys wie ons is op ons eie, sonder Hom, maar hy wil ook vir ons kom sê wie ons is in Hom, in sy genade, in sy liefde vir ons. Hy praat! Die hart van sonde is om weg te hardloop vir sy identiteitgewende stem en jou identiteit op n ander plek of in iets anders te gaan soek! Dis wat Jona doen! Is dit wat jy doen? Die mens wat weghardloop! Voor ons n bietjie dieper dink oor hierdie weghardloop, wegvlug van Jona waarvan ons in vers 3 en 10 lees, is dit belangrik om te vra: Wie is dit wat weghardloop - die dwaas, die slegte mens? Dis toe nie in die eerste plek die matrose nie! Nie die mense van Ninevé wat geken is vir hulle sex, drugs, en rock & roll-lewe nie! Dis mense oor wie jy sommer maklik sou kon sê, hulle het weggehardloop vir God se identiteitgewende stem! Maar hulle is nie in die fokus nie. Nee, dis die prediker, die profeet oor wie mense sou sê, daar is nou vir jou n godsdienstige man! Dis n goeie mens! Dis n voorbeeld vir ons almal. Dis Jona wat weghardloop en op n manier laat hy al die ander mense goed lyk. Hulle is die ouens wat tot bekering kom terwyl Jona sukkel! Dit moet ons iets leer van sonde! Ons het reeds gesê dat sonde meer behels as net die breek van n stel reëls en dat dit ten diepste gaan oor n soeke na identiteit los van die Here. Uit Jona se lewe leer ons dat jy by al die uiterlike godsdienstige reëls kan hou en baie goed kan lyk en steeds besig wees om jou identiteit, jou waarde, jou sin in die lewe in iets anders te soek. Waarom is dit so? Ons kry n antwoord as ons kyk na die woordjie, wegvlug. Die Ou vertaling vertaal vers 3 so: 3Maar Jona het hom klaargemaak om na Tarsis te vlug, van die aangesig van die HERE af weg; Jona het geweet hy kan nie iewers uitkom waar God nie is nie. Hy bely n paar verse later dat God die God van die Hemel is wat die see en die aarde gemaak het (v 9). Hy hardloop nie van die fisiese teenwoordigheid van die Here af weg nie. Hy weet niemand kan nie. Hy hardloop weg van die verhoudings-teenwoordigheid. Om God in die oë te kyk, in n verhouding met Hom te staan waar Hy in die middelpunt staan, waar ek voor Hom buig en doen wat Hy wil, waar Hy my kan uitdaag in my diepste wese, enigiets van my vra, dis waarvan Jona wegvlug!
3 Waarom? Daar kan maar een rede hiervoor wees! Daar is iets of iemand anders wat Jona nie bereid is om prys te gee nie. Iets is vir hom groter, belangriker! En ons gaan nou daarby uitkom om te sien wat dit is, wat vir Jona so belangrik was. Kom ons raak eers net n bietjie persoonlik: Is jy dalk besig om dieselfde te doen? Om weg te hardloop van die aangesig van die Here af. Dis nie net kerklos mense wat dit doen nie. Jona wys vir ons dat ek en jy hier kan sit en al die regte goed doen, en steeds besig wees om weg te hardloop, weg te kruip. Ons maak soos Adam en Eva vyeblare bymekaar waarmee ons probeer om ons skaamte te bedek: Die vyeblare van prestasie, sukses, van besittings, van deel wees van n vriendekring. Dit word die dinge waarna toe ek draai om beter te voel, weer te voel ek is die moeite werd, my lewe het betekenis. Selfs al is dit net nog n droom in jou hart: Ek voel nou nog soos n niks, n niemand, maar ek gaan dit en dit doen, en as ek dit het sal ek weet wie ek is. Daardie ding, daardie iemand sal vir my sê, wie of wat ek is! En voor jy jouself kan kry is dit jou middelpunt, die ding waarom alles draai. En jy kan hiermee besig wees en nog steeds kliphard sing in die kerk, en gereeld Bybel lees, en n goeie lewe leef! Die dodelike slaap Dis wat Jona gedoen het! Tot die Here kom sê het, gaan Ninevé toe! Toe blaas alles in sy gesig op, soveel so dat hy opeindig op n hopie onder in n boot wat op pad is om te sink, vas aan die slaap! Hoe slaap jy so vas terwyl die skip waarop jy is dreig om te vergaan? Maak nie sin nie! Die Hebreeuse woord wat hier gebruik word help ons. Dis n unieke woord wat net hier en Genesis 2 gebruik word as God vir Adam aan die slaap maak om n rib uit sy, sy te haal. Dis soos narkose. Jona lê in n hopie, onbeholpe om iets te doen. Waarom? Want God het deur sy opdrag om die evangelie in Ninevé te gaan preek, die eintlike ding waarop Jona sy identiteit gebou het, bedreig. En dis wat gebeur: As jou self-verlossingstrategie verkeerd loop en jy verloor daardie ding waarvoor jy geleef het, maak dit jou nie net n bietjie moedeloos nie! Nee, dit vernietig jou. Jona se hele lus vir die lewe is daarmee heen omdat Hy voel hy gaan dit wat sy menswees, sy identiteit bepaal, verloor. Wat is dit? Ons kry n antwoord as ons vra waarom hardloop Jona weg? En dit lyk na n eenvoudige antwoord, ek bedoel Hy was gewoon bang. Die stad Ninevé was die hoofstad van Assirië. Assirië was n groot opkomende politieke mag en n vyand van Israel. Hier moet hy nou as n Jood alleen in die vyandige stad ingaan en sê nou die mense kom nie tot bekering nie? Hy s natuurlik bang! Groot is jou verrassing as Jona self sê waarom Hy aanvanklik gevlug het. As die mense tot bekering kom op grond van Jona se oproep, en God spaar die stad van oordeel, lees ons in hoofstuk 4:1-2. Hieroor was Jona baie ontevrede en hy het baie kwaad geword. Hy het tot die Here gebid en gesê: Ag, Here, ek het dit geweet toe ek nog in my land was. Daarom het ek reg in die begin na Tarsis toe gevlug. Ek het geweet U is n genadige en barmhartige God, lankmoedig en vol liefde. U sien maklik af van die straf wat U aangekondig het. Jona wou nie hê God moet hierdie stad spaar nie! Hy wou sien hoe God hulle straf! 2 Konings 14:25 help ons om te verstaan: Jerobeam het die grense van Israel herstel,.... Dit was in ooreenstemming met wat die Here die God van Israel gesê het deur sy dienaar Jona seun van Amittai, die profeet.
4 Met Israel en Jona het alles so goed gegaan! Sy volk se politieke en militêre mag brei uit. Hy s n suksesvolle godsdienstige leier van n suksesvolle nasie. Dis wat vir hom sy identiteit gee! Hoe kan God nou van Hom vra om vir hierdie heidene, mense geken vir hulle opstandigheid en losbandigheid te gaan preek, en sê nou net hulle kom tot bekering en God straf hulle nie en hulle word sterker en sterker en kom neem Israel in? Sien jy waar lê Jona se sekuriteit? Sy eintlike identiteit? Wat vir Hom die lewe die moeite werd gemaak het, was nie liefde vir die Here en vir sy wil nie! Ja hy het nie gesteel nie, en nie gejok nie, en nie egbreuk gepleeg nie, hy het die Sabbatdag geheilig en geen afbeeldings van God gemaak nie! Hy t gepreek en die Woord van die Here verkondig soos wat van Hom verwag is. Maar sy regtige lewe, sy middelpunt was sy volk, hulle veiligheid, en natuurlik sy posisie. En nou word dit deur God se opdrag bedreig en sy lewe val uitmekaar. Vriende dis nie net Jona wat hiermee stoei nie. Daar s is altyd n geveg vir die kern, vir die middelpunt van my en jou hart. Daar is n stryd tot die dood toe tussen God. die oorsprong en bron van ons ware identiteit, en al die valse dinge, mense met valse beloftes. Ken jy die mededingers vir jou hart, sien jy hulle? Ons is altyd verbaas as mense wat op die oog af so uitgesorteerd lyk, sulke goeie kerkmense is, skielik uitgevang word met een of ander iets. Praat jy met hulle self dan is hulle reaksie soortgelyk. Ek is nie so grootgemaak nie, ek weet nie waarom ek dit nie kon los nie. Dis eenvoudig omdat ons op die oppervlak hou by die reëls, maar nooit besef dat die eintlike sonde hier diep binne lê nie, dat dit n stryd is vir ons identiteit nie. Die oomblik as dit wat regtig vir my sin gee, dit wat regtig my lewe is, bedreig word, dan vou ek! Dan val alles inmekaar. Dan maak ek vreemde keuses. Die hoop in die storm! Daar s egter hoop! Daar s hoop omdat God ons nie in daardie plek los nie. Wat doen God met Jona, hoe verander Hy hom? Gee Hy vir hom die 10 gebooie? Jona, jy moet n beter mens word! Meer geld weggee, meer preek, minder jok? Is dit die pad? Nee, Jona is al klaar wat die uiterlike dinge betref n goeie mens! Jona moet egter tot bekering kom! Hy moet n transformasie ondergaan, n nuwe bron vir sy identiteit kry! Hy moet beleef hoe God vir hom kom sê in sy groot genade: Jy is myne! Jy behoort aan my. Ek is die een wat vir jou identiteit gee, wat vir jou sin en betekenis kan gee. Laat my liefde en genade die ding wees wat jou lewe dryf. Hoe begin God om dit te doen? Hy stuur n storm! Hy soek Jona heeltemal vir homself! En daar is niks beters as lewens-storms om my oë oop te maak vir die valse plekke waarin ek my identiteit soek nie. Is daar storms in jou lewe op die oomblik? Baklei jy daarteen? Wens jy dit weg? Hou op! Want dis hier in die storm waar God Jona se oë begin oopmaak! Hy doen dit by monde van die matrose wat vir hom vrae vra; identiteitsvrae wat basies neerkom op die vraag: Wie is jy Jona? En dis hier waar Jona begin om op te hou weghardloop. Hy besef: Ek dien die God van die hemel en die see! Gooi my in die see. Ek glo in die God wat hierdie see gemaak het. Gooi my in die see van sy oordeel in. Ek is verkeerd! Laat sy wil geskied!
5 En wat gebeur? Ek loop nou die storie so bietjie vooruit, maar wat is die gevolge? Die storm bedaar en Jona, hy ontvang genade! So ironies! Wat sou gebeur het as hy aangehou het om weg te hardloop? Hy en almal op die skip sou vergaan het. Maar hier gee hy n klein treetjie en sê, ek gaan die regte ding doen. En, hy word gered. Hier s wat ons leer! Die storms in hierdie lewe, wat dit ook al vir jou is, is nie goed om voor weg te hardloop nie. Om weg te hardloop kan om die waarheid te sê baie slegte gevolge hê! Nee, vra eerder binne in die storm, wat wil U vir my kom wys van myself, wat wil U vir my kom leer? Hy sal vir jou kom wys wat die volgende regte ding is om te doen, midde in daardie storm. En dit is hoe Hy jou kom verander. Ek en jy kan nie n identiteitsverandering ondergaan deur te probeer om n beter lewe te leef nie. Nee, Jona moes deur n storm gaan, homself in die storm totaal en al oorgee aan God se regverdige oordeel, en toe genade beleef. Om die matrose te red, gooi hy homself in God se oordeel, met geen verskonings nie, geen verduidelikings nie (dis wat bekering is) en wat beleef hy? Genade! En dis die enigste ding wat my en jou kan verander! Genade! Waarom kry Jona genade? Waarom is daar vir my en jou hoop vir genade? Jare later vra die Fariseërs, mense wat hulle identiteit gesoek het in hulleself, in hulle ver-moë om God se wet te gehoorsaam, vir Jesus n teken om te bewys dat Hy God is. Wat is sê hy vir hulle: Maar Hy antwoord hulle: n Slegte en afvallige geslag vra n teken, en geen teken sal aan hulle gegee word nie, behalwe die teken van die profeet Jona. Soos Jona drie dae en drie nagte in die maag van n groot vis was, so sal die Seun van die mens drie dae en drie nagte binne-in die aarde wees. Slot Dis waarom God vir Jona en my en jou kan vergewe, vir ons kan kom sê, jy behoort aan my. Ek is die bron van jou identiteit. Want Jesus is in die see van God se oordeel gegooi en daar was niks om Hom te red nie. Hy dra dit tot die dood toe. Hy word deur God ver-laat, sodat God my en jou kan vasgryp in sy arms en sê, jy is myne! Bring jou hart met al die plekke waarheen jy gaan in jou soeke na hierdie tipe liefde en vra eerlik: Wie kan en sal jou so liefhê? Wie of wat kan dit vir jou doen, dit vir jou sê? Jou loopbaan, jou besittings, jou vriende, familie? Niemand kan jou so liefhê nie. Ek het jou so lief! Jy is so dood in jou sonde, so opstandig, so eiewillig dat ek vir jou moes sterf, maar ek het jou so liefgehad, jy was vir my so belangrik, dat ek dit wou doen, sê Jesus. Hierdie Woord kan jou vir altyd sekermaak van jou identiteit, jou waarde! Mag die Gees ons ore oopmaak om te hoor sodat ons daardeur totaal en al nuutgemaak sal word om te wees soos Hy is! Amen.
Gereformeerde Kerk Bloempark Preek Psalm 27
Teks: Psalm 27 Gereformeerde Kerk Bloempark Preek Psalm 27 Tema: Hou op om vir jouself te luister! Inleiding Goeiedag, dis jou buurman, ek wil net laat weet dat daar gisteraand n gewapende roof was hier